Brandenburgas
Šis straipsnis apie Vokietijos žemę. Apie Brandenburgo miestą žr. – Brandenburgas prie Havelo. Brandenburgas (vok. Brandenburg) – federalinė žemė rytinėje Vokietijoje. Sudaryta 1990 m., suvienijus Vokietiją (iš Potsdamo, Frankfurto prie Oderio, didžiosios dalies Kotbuso, dalies Noibrandenburgo ir Šverino sričių). Sostinė – Potsdamas. Žemės plotas – 29 053 km², 2005 metais gyveno 2,58 mln. gyventojų.